**Suplement i Certifikatës për kualifikimin profesional,**

**SHËRBIME MJETESH TRANSPORTI, Niveli IV në KSHK, referuar Nivelit IV të KEK,**

**Individi është i aftë:**

* Tё hartoj një plan-biznesi që lidhet me veprimtaritë në shërbimet e mjeteve të transportit.
* Tё kryej llogaritje ekonomike qё lidhen me veprimtaritë në shërbimet e mjeteve të transportit.
* Të bëj organizimin e punës në një servis tipik për shërbimet në mjetet e transportit.
* Të kryej menaxhimin e burimeve njerëzore, materiale dhe financiare gjatë veprimtarive në shërbimet e mjeteve të transportit.
* Të interpretoj, plotësojë dhe përgatisë dokumentacionin teknik dhe financiar qё lidhet me veprimtaritë në shërbimet e mjeteve të transportit.
* Të zbatoj bazën ligjore që i referohet veprimtarive në shërbimet e mjeteve të transportit.
* Të zbatoj standardet teknike që veprojnë në shërbimet e mjeteve të transportit.
* Të zbatoj parimet e etikës gjatë ushtrimit të veprimtarive profesionale në shërbimet e mjeteve të transportit.
* Të kryej diagnostikimin e parregullsive në mekanizmat dhe sistemet e mjeteve të transportit.
* Të kryej mirëmbajtjen dhe riparimin e sistemeve moderne të mjeteve të transportit.
* Të përzgjedhë, porositë dhe shesë pjesët e këmbimit për mjetet e transportit.
* Të përdorë teknologjinë e informimit dhe komunikimit për shërbimet në mjetet e transportit.
* Të përdorë dhe mirëmbajë veglat, pajisjet dhe materialet e punës.
* Të kryej veprimet kryesore për të dhënë ndihmën e shpejtë për të dëmtuarit në punë.
* Të zbatoj rregullat e sigurisë në punë dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime mjetesh transporti”, niveli i IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në subjekte të ndryshme private/shtetërore që ushtrojnë aktivitet në riparimin dhe mirëmbajtjen e mjeteve të transportit, kontrollin teknik të tyre, në fushën e tregtisë së pjesëve të këmbimit të mjeteve të transportit, shitjes së mjeteve të transportit. Gjithashtu, individi mund të vetëpunësohet në kuadrin e një biznesi individual në fushën e shërbimeve të mjeteve të transportit.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).